মাধুরী বরথওয়াল
মাধুরী বরথওয়াল (বিবাহপূর্ব উনিয়াল) হলেন ভারতের উত্তরাখণ্ডের একজন লোকশিল্পী। তিনি আকাশবাণীর সঙ্গীত রচয়িতা হিসেবে প্রথম মহিলা। তিনিই প্রথম মহিলা গাড়োয়ালি সঙ্গীতশিল্পী, যিনি একজন সঙ্গীত শিক্ষক হয়েছেন। ২০১৯ সালে আন্তর্জাতিক নারী দিবসে রাষ্ট্রপতি রাম নাথ কোবিন্দ তাঁকে নারী শক্তি পুরস্কারে ভূষিত করেন। তিনি ২০২২ সালে পদ্মশ্রী পুরস্কারে সম্মানিত হয়েছেন। প্রজাতন্ত্র দিবসের বিশেষ অনুষ্ঠানে তিনি এই সম্মান পান।